CELEX: 62008CN0210
Language: et
Date: 2008-05-21 00:00:00
Title: Kohtuasi C-210/08 P: Sebirán, S.L. 21. mail 2008 esitatud apellatsioonkaebus Euroopa Ühenduste Esimese Astme Kohtu (neljas koda) 12. märtsi 2008 . aasta otsuse peale kohtuasjas T-332/04: Subirán, S.L. versus Siseturu Ühtlustamise Amet (kaubamärgid ja tööstusdisainilahendused) ja El Coto de Rioja, S.A.

19.7.2008   
            
            
               ET
            
            
               Euroopa Liidu Teataja
            
            
               C 183/15
            
         Sebirán, S.L. 21. mail 2008 esitatud apellatsioonkaebus Euroopa Ühenduste Esimese Astme Kohtu (neljas koda) 12. märtsi 2008. aasta otsuse peale kohtuasjas T-332/04: Subirán, S.L. versus Siseturu Ühtlustamise Amet (kaubamärgid ja tööstusdisainilahendused) ja El Coto de Rioja, S.A.
   (Kohtuasi C-210/08 P)
   (2008/C 183/29)
   Kohtumenetluse keel: hispaania
   Pooled
   
      Hageja: Sebirán, S.L. (esindajad: advokaadid J. Calderón Chavero ja T. Villate Consonni)
   
      Teised menetluspooled: Siseturu Ühtlustamise Amet (kaubamärgid ja tööstusdisainilahendused) ja El Coto de Rioja, S.A.
   Hageja nõuded
   
               —
            
            
               Tühistada Esimese Astme Kohtu neljanda koja 12. märtsi 2008. aasta otsus põhjendusel, et kaubamärgid EL COTO/COTO DE IMAZ (ühelt poolt) ja COTO D'ARCIS (teiselt poolt) on selgelt kokkusobivad.
            
         
               —
            
            
               Mõista välja kohtukulud.
            
         Väited ja peamised argumendid
   Mittenõustumine Esimese Astme Kohtu seisukohaga: Sebirán leiab, et ühenduse kaubamärk COTO D'ARCIS ei kuulu määruse nr 40/94 (1) artikli 8 lõike 1 punktis b sätestatud keelu alla, sest varasema kaubamärgi, antud juhul ühenduse kaubamärkide EL COTO ja COTO DE IMAZ, omaniku vastulause alusel ei saa keelduda kõige hilisema kaubamärgi registreerimisest, kuna see on keelava sätte mõttes varasematest kaubamärkidest piisavalt erinev, vaatamata sellele, et mõlemad kaubamärgid tähistavad identseid või sarnaseid kaupu või teenuseid, võttes arvesse üldist ja mitte üksikut vaatenurka; lisaks sellele ei esine kogu Euroopa Liidu territooriumil avalikkuse poolt segiajamise tõenäosust. See segiajamise tõenäosus ei hõlma varasema kaubamärgiga seostamise tõenäosust.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT 1994, L 11, lk 1; ELT eriväljaanne 17/01, lk 146).